Title: Okruženi psihopatima
Subtitle: kako izbjeći da vas iskoriste
Description: Psihopata ili osoba s psihopatskim osobinama ima posvuda. Često je riječ o šarmantnim, atraktivnim ljudima koji svakoga mogu uvjeriti u što god požele, no ponašanje im je iznimno manipulativno i stalno traže mogućnosti da iskoriste ljude oko sebe. Spoznajom o tome kako se vi sami ponašate možete prozreti njihove čak i vrlo profinjene manipulacije i spretno im odoljeti. Ovo je dugo očekivani nastavak velike uspješnice Thomasa Eriksona Okruženi idiotima.
Vjerojatno ste više nego jednom upoznali takvu osobu – karizmatičnu, energičnu, uvijek ljubaznu i od pomoći drugima. Osobu koja govori baš ono što želite čuti, pa se s njom uvijek dobro osjećate. Čak i ako vas unutarnji glas upozorava da to što vam govori ne može biti istina, i dalje joj vjerujete. Ali ono što se čini predobrim da bi bilo istinito, vjerojatno i nije istina…
Thomas Erikson, znanstvenik i svjetski poznati psihološki savjetnik, naučit će vas kako vas psihopati iskorištavaju i manipuliraju vašim slabostima te kako ćete se u skladu s tipom vaše osobnosti oduprijeti njihovim manipulacijama. Naravno, nisu svi koji imaju psihopatske osobine psihopati, a nije ni svaki psihopat serijski ubojica. Ipak, psihopati su među nama i na njih možete naletjeti mnogo češće nego što biste pomislili – na poslu, u obitelji, među prijateljima. Došlo je vrijeme da naučite njihovu taktiku, jer jednom kad se odluče za napad, bit će prekasno. Nećete se stići ni okrenuti, a oni će s vama već učiniti što god požele. Ne budite naivni. Prepoznajte psihopate!
Subjects: Interpersonalna komunikacija, Tipovi ličnosti, Biheviorizam (psihologija)